สวัสดีคุณฉันมีอาการแสบร้อนบริเวณอวัยวะเพศ มันรบกวนมากในเวลากลางคืน อาจเป็นการติดเชื้อราหรือไม่? ช่วยแนะนำยาให้ฉันได้ไหม?
สวัสดีค่ะ ความรู้สึกแสบร้อนในบริเวณอวัยวะเพศชายและจากรูปแนบที่ไม่ได้มีผื่นที่บริเวณอวัยวะเพศที่ชัดเจน (จากรูปที่เห็นเฉพาะอวัยวะเพศส่วนครึ่งล่าง) นั้น อาจจะเกิดมาจาก ผื่นแพ้ เช่น แพ้ชั้นใน แพ้ผลิตภัณฑ์ต่างๆที่ใช้กับบริเวณอวัยวะเพศ เยื่อบุอวัยวะเพศบางหรือระคายเคืองหลังการใช้ยาทา การถลอก การเสียดสีและถูกกดทับบริเวณดังกล่าว การติดเชื้อราหรือเชื้อแบคทีเรียซึ่งควรจะมีผื่นภายนอกให้เห็นด้วย หรือการติดเชื้อของโรคติดต่อทางเพศสัมพันธ์เช่นเริม มักเป็นตุ่มน้ำใสแสบร้อนได้เช่นกัน หรือถ้าไม่มีรอยโรคใดๆเลย อาจจะเป็นเกี่ยวกับปลายเส้นประสาทอักเสบ เป็นต้นควรไปพบแพทย์เพื่อตรวจร่างกายจริง ให้เห็นบริเวณอวัยวะเพศครบถ้วน ให้ได้การวินิจฉัยที่แน่ชัด ร่วมกับตรวจคัดกรองโรคติดต่อทางเพศสัมพันธ์ทางปัสสาวะและเลือดไปด้วย การใช้ยาฆ่าเชื้อใดๆควรใช้ภายใต้การดูแลของแพทย์หลังตรวจพบว่ามีการติดเชื้อนั้นจริงๆค่ะเบื้องต้นใช้น้ำเปล่าสะอาดล้้างแค่ภายนอก ยังไม่เอายาอะไรมาทาบริเวณอวัยวะเพศเอง ใส่เสื้อผ้าที่ระบายอากาศได้ดีไม่ทำให้เกิดการร้อนและอับชื้นบริเวณดังกล่าว